Diari Oficial de la Generalitat Valenciana


Sumari del DOGV 4121, del 06-11-2001 (2001/10127)

ORDRE de 3 de setembre de 2001, de la Conselleria de Cultura i Educació, per la qual es modifica l'adequació de l'autorització del centre docent privat Lope de Vega, d'Elx, per transformació automàtica dels ensenyaments autoritzats de Formació Professional en cicles formatius de grau mitjà.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/10152


Data del document
:   03-09-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Elx
    * ensenyament professional

ORDRE de 3 de setembre de 2001, de la Conselleria de Cultura i Educació, per la qual es modifica l'adequació de l'autorització del centre docent privat Lope de Vega, d'Elx, per transformació automàtica dels ensenyaments autoritzats de Formació Professional en cicles formatius de grau mitjà. [2001/A10118]
  
L'expedient ha sigut iniciat pel representant del centre docent privat Lope de Vega, d'Elx, número de codi 07965455, mitjançant la comunicació de la transformació dels seus ensenyaments autoritzats de Formació Professional en cicles formatius de grau mitjà, d'acord amb el que s'estableix a la disposició addicional vuitena 2.d i 3 de la Llei d'Ordenació General del Sistema Educatiu (LOGSE) i la disposició transitòria tercera 1.d, 2. i 3. del Reial Decret 1.004/1991, de 14 de juny, sobre requisits mínims dels centres que imparteixen ensenyaments de règim general no universitaris.
  
Per l'Ordre de 27 d'octubre de 1998 (DOGV de 16 de desembre), es va transformar la totalitat dels ensenyaments de Formació Professional que el centre tenia autoritzats en tres grups de Gestió Administrativa i dos de Cuidats Auxiliars d'Infermeria, establint-se el nombre màxim d'unitats en funcionament en cinc.
  
Els cicles formatius de grau mitjà i nombre de grups que pretén impartir equivalen a les branques professionals i nombre d'unitats que tenia autoritzades d'acord amb la legislació anterior a la LOGSE.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 4 d'octubre de 1990); el Reial Decret 1.004/1991, de 14 de juny (BOE de 26 de juny), pel qual s'establixen els requisits mínims dels centres que impartixen ensenyaments de règim general no universitaris, així com l'Ordre de 24 d'abril de 1996, del Ministeri d'Educació i Ciència (BOE de 3 de maig), per la qual es regula l'adequació de les autoritzacions dels centres privats de Formació Professional per a la implantació dels cicles formatius de grau mitjà i altra normativa de general aplicació.
  
Vist el Reial Decret 777/1998, de 30 d'abril (BOE de 8 de maig), pel qual es desenrotllen determinats aspectes de l'ordenació de la Formació Professional en l'àmbit del sistema educatiu.
  
En exercici de les atribucions conferides per l'article 35 de la Llei de Govern Valencià,
  
ORDENE
  
Únic
  
Modificar l'adequació de l'autorització per transformació automàtica dels ensenyaments autoritzats de Formació Professional, de primer grau, en cicles formatius de grau mitjà corresponents a la nova ordenació educativa, al centre docent privat que més avall s'indica, en els termes que s'hi especifiquen.
  
Centre: Lope de Vega.
  
Domicili: carrer Antoni Antón Román, 2.
  
Localitat: Elx.
  
Província: Alacant.
  
Titular: Centro de Formació Professional Lope de Vega, SL.
  
Codi: 90973313.
  
Modificació que s'autoritza: el centre queda ara autoritzat per a impartir els següents cicles formatius de grau mitjà, en substitució de la totalitat dels ensenyaments de Formació Professional:
  
- 2 grups de tècnic en Gestió Administrativa, amb 60 llocs escolars.
  
- 1 grup de tècnic en Cuidats Auxiliars d'Infermeria, amb 30 llocs escolars.
  
- 1 grup de tècnic en Comerç, amb 30 llocs escolars.
  
- 1 grup de tècnic en Farmàcia, amb 30 llocs escolars.
  
DISPOSICIÓ ADDICIONAL
  
El que aquí es disposa donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 3 de setembre de 2001
  
El conseller de Cultura i Educació,
  
MANUEL TARANCÓN FANDOS